Opførelse af etageejendom på [adresse] 
BESLUTNING 
Udvalget kunne enstemmigt tiltræde indstillingen i overensstemmelse med Magistratens anbefaling.  
Benedicte Andersen og Jarl Jacobsen var forhindret i at deltage i sagens behandling.  
Tilladelse til at opføre nyt forhus, udføre ny tagkonstruktion og opføre nyt baghus på ejendommene [adresse] 
og 236. 
 
RESUMÉ 
Der er søgt om tilladelse til på ejendommene [adresse] og 236 at opføre et nyt forhus i tre etager, 
udføre en ny tagkonstruktion på eksisterende forhus samt opføre nyt baghus i to etager efter nedrivning af 
eksisterende bagbygning.    
 
 
I det nye forhus på [adresse] indrettes butikker i stueetage og fire boliger i de overliggende to etager.    
 
 
Det eksisterende forhus indeholder butikker i stueetagen og fire boliger i de overliggende to etager.    
 
 
Der nedrives eksisterende bagbygninger og opføres et nyt baghus i to etager med i alt 8 boliger.    
 
 
Ejendommen er omfattet af lokalplan nr. 175 og ligger i kommuneplanens rammeområde 160206CE, der 
fastlægger områdets anvendelse til centerformål.    
 
 
En partshøring har givet anledning til indsigelser mod det ansøgte byggeri. Indsigelserne omhandler 
byggeriets omfang, forringelse af lysforholdene, forøgede skyggegener, forøgede indbliksgener og 
parkeringsforholdene.    
 
 
Projektet afviger fra lokalplanen og kommuneplanen med hensyn til bebyggelsesprocenten, idet 
bebyggelsesprocenten for de to ejendomme under ét vil udgøre 110 mod den i lokalplanen fastsatte 
maksimale bebyggelsesprocent på 60.    
 
 
Planlægning og Byggeri vurderer imidlertid, at projektet ikke vil påføre omgivelserne væsentlige gener.   
 
 
Teknik og Miljø anbefaler, at projektet, som vil bidrage til et mere harmonisk gadebillede, godkendes. 
INDSTILLING 
At Teknik og Miljø bemyndiges til at meddele de fornødne tilladelser til byggeriet. 
Sagens forløb 
12-06-2014 Borgmesterens Afdelings påtegning 
 
Fremsendes til Magistraten. Borgmesterens Afdeling har ingen bemærkninger til indstillingen. 
 
16-06-2014 Magistraten 
 
Fremsendes til [adresse] med bemærkning, at Magistraten i mødet den 16. juni 2014 anbefaler, at byrådet 
tiltræder Magistratsafdelingen for Teknik og Miljøs indstilling af 4. juni 2014. 
 
 
Fungerende rådmand Pete Nørgaard og Karina Johnsen tog forbehold. 
 
 
Rådmand Kim Carlsen var forhindret i at deltage i sagens behandling. 
 
25-06-2014 Aarhus Byråd 
 
Fremsendes til Teknisk Udvalg til behandling i henhold til beslutning i byrådets møde den 25. juni 2014 
 
11-08-2014 Teknisk Udvalg 
 
Udvalget kunne enstemmigt tiltræde indstillingen i overensstemmelse med Magistratens anbefaling.  
 
Benedicte Andersen og Jarl Jacobsen var forhindret i at deltage i sagens behandling. 
 
